Al daardie skote wat jare lank reg langs jou oor geklap het, kon skade aan die binnewerkinge van die ore aangerig het. LA Arms in Pretoria verkoop ’n baie bekostigbare oorbeskermer wat die jagter oor sy ore plaas wanneer hy sy geweer inskiet of op ’n bok aanlê. Dit is lig en duursaam en pas knus in die jagsak of jagbaadjie se sak.
Garnaalpasta Die pasta ruik aaklig, maar gee ’n heerlike geur aan kos. Dis ’n belangrike bestanddeel in die kookkuns van Suidoos-Asië en word gemaak van sout en gefermenteerde garnale. Bêre die flessie in die yskas nadat jy dit oopgemaak het.